Συντεταγμένες: 40°27′51″N 23°22′51″E﻿ / ﻿40.46417°N 23.38083°E﻿ / 40.46417; 23.38083

Ο **Άγιος Πρόδρομος** (Ρεσετνίκια ή Ρετσινίκια έως το 1927 )είναι χωριό με 408 κατοίκους το 2011 και έδρα ομώνυμης τοπικής κοινότητας, του δήμου Πολυγύρου στον νομό Χαλκιδικής. Πλέον, ο αριθμός των κατοίκων του έχει μειωθεί σημαντικά λόγω θανάτων των γηραιότερων κατοίκων του χωριού, ή αλλαγή μόνιμης κατοικίας νεότερων ηλικιακά πολιτών. Βρίσκεται στους υπώρειες του όρους Χολομώντα και η απόστασή του από τον Πολύγυρο είναι 14 χιλιόμετρα και από τη Θεσσαλονίκη 50. Κύριες ασχολίες των κατοίκων είναι η γεωργία (παράγονται σιτηρά, κτηνοτροφικά φυτά και παραδοσιακό ψωμί), η κτηνοτροφία, ο τουρισμός και οι υπηρεσίες του Δήμου. Επιπλέον, μεγάλος αριθμός κατοίκων εργάζεται στην εστίαση αλλά και στα μεταλλεία της Γερακινής. Μεταξύ άλλων το χωριό κοσμείται από έναν νέο Χριστιανικό ναό που βρίσκεται στο κέντρο του χωριού, δίπλα στην κεντρική του πλατεία. Το παλαιό αστυνομικό τμήμα, έχει μετατραπεί σε κέντρο απασχόλησης(ΚΑΠΗ). Η ποδοσφαιρική ομάδα, αγωνίζεται στη Β΄ ερασιτεχνική κατηγορία του πρωταθλήματος της ΕΠΣ Χαλκιδικής.Στις παραδοσιακές ταβέρνες, 17 στον αριθμό ο επισκέπτης μπορεί να γευτεί ιδιαίτερες γεύσεις από κρέατα κάθε λογής της Χαλκιδικής με αγαπημένο το πασίγνωστο σουβλάκι Αγίου Προδρόμου, το οποίο μάλιστα έχει βραβευτεί από την κυβέρνηση της Νέας Ζηλανδίας. Μπορεί, επίσης να γευτεί το παραδοσιακό ψωμί και τα τοπικά γλυκά με κυριότερη επιλογή το γιαούρτι με μέλι. Αξιοθέατο αποτελεί και το ποτάμι που διασχίζει το χωριό.

Αν και το χωριό δεν έχει συγκεκριμένο αριθμό κατοίκων αξίζει να σημειωθεί, ότι οι ντόπιοι είναι πάντα καλοπροαίρετοι και ιδιαίτερα φιλόξενοι με τους περαστικούς, καθώς δεν διστάζουν να τους βοηθήσουν και να τους προκαλέσουν ένα συναίσθημα συντροφιάς. Το χωριό φημίζεται κυρίως για το σουβλάκια του μιας και δεν αποτελεί το βασικό τουριστικό θέρετρο, καθώς βρίσκεται στο κεντρικό τμήμα της Χαλκιδικής. Λόγω της θέσης του, βέβαια, προσελκύει τους περαστικούς, έστω και για ένα γεύμα. 

> 
> ***"Εκεί που κρεμούσαν οι αρματωλοί τ' άρματα, κρεμούν οι γιούφτ' τα νταούλια"***
> 
>

Τοπική κοινότητα
----------------

Η τοπική κοινότητα Αγίου Προδρόμου είναι χαρακτηρισμένη ως αγροτικός ημιορεινός οικισμός, με έκταση 26,979 χμ² (2011). 

### Πληθυσμός

Μόνιμος | Έτος | Πληθυσμός |
| --- | --- |
| 1991 | 430 |
| 2001 | 436 |
| 2011 | 408 |

Πραγματικός (de facto)  | Έτος | Πληθυσμός |
| --- | --- |
| 1961 | 707 |
| 1971 | 507 |
| 1981 | 467 |
| 1991 | 455 |
| 2001 | 452 |
| 2011 | 405 |

Ιστορικά στοιχεία
-----------------

Οι κάτοικοι της Αγίου Πρόδρομου συμμετείχαν στην επανάσταση του 1821. Σπουδαίος αγωνιστής της επανάστασης του 1821 ήταν ο Στέργιος Αντωνίου  . Οι κάτοικοι του οικισμού σήμερα προέρχονται από διάφορα μέρη (πέρα από τους ντόπιους), όπως Πελοπόννησος, Ήπειρος και Θράκη.

Ιστορικά Έθιμα
--------------

Έθιμα, όπως οι φούταροι, κατά τις ημέρες των Θεοφανείων, είναι τα κυριότερα στο χωριό. Την παραμονή των Θεοφανείων νεαροί άντρες ψάλλουν τα κάλαντα μαζεύοντας κρέας, λουκάνικα και χρήματα και την ημέρα του Αϊ Γιαννιού χορεύουνστην πλατεία του χωριού. Την ημέρα της Ανάστασης οι ντόπιοι κατασκεύαζουν ένα ομοίωμα του Ιούδα, το οποίο καίνε μετά την ανταλλαγή των ευχών, παράλληλα με το γνωστό έθιμο των πυροτεχνημάτων.

Γιορτές & Πανηγύρια του χωριού
------------------------------

Το χωριό έλαβε το όνομά του από το μεταβυζαντινό εξωκλήσι του Αγίου Προδρόμου, το οποίο κατέχει σημαντική θέση για τον οικισμό. Σημαντική εορτή θεωρείται, επίσης η Κοίμηση της Θεοτόκου στις 15 Αυγούστου. Η εκκλησία εορτάζει την 28η και 29η Αυγούστουοπότε στο χωριό λαμβάνει χώρα λαμπρό πανηγύρι στο εξωκλήσι του Αγίου Προδρόμου, που συγκεντρώνει πολύ κόσμο από διαφορετικές περιοχές. Κεντρικός ναός είναι αυτός της Κοιμήσεως της Θεοτόκου. Στις 9 Μαΐου εορτάζεται και ο Άγιος Χριστόφορος.

Εξωτερικοί σύνδεσμοι
--------------------

* Άγιος Πρόδρομος Χαλκιδικής Ιστολόγιο σχετικό με το χωριό
* To χωριό Αρχειοθετήθηκε 2008-03-03 στο Wayback Machine. στην ιστοσελίδα του Δήμου Πολυγύρου.
* Πληροφορίες για τον Άγιο Πρόδρομο
* Φωτογραφίες
* Ταξίδι στον Χολομόντα

Παραπομπές
----------

1. ↑  Πανδέκτης
2. 1 2
3. ↑
4. ↑
5. ↑
6. ↑  ΠΛ 1:192
7. ↑  ΠΛΜ 1:464
8. ↑  Γενικά Αρχεία του Κράτους, Φάκελοι Αγωνιστών του 1821
9. ↑  Γενικά Αρχεία του Κράτους, Αριστεία Αγωνιστών του 1821
10. ↑  ΑΠΕ, Ειδήσεις στα ελληνικά, 8 Ιανουαρίου 2007
11. ↑  «Πολιτιστικός Οργανισμός Χαλκιδικής:Γιορτές και Πανηγύρια». Αρχειοθετήθηκε από το πρωτότυπο στις 8 Φεβρουαρίου 2008. Ανακτήθηκε στις 26 Φεβρουαρίου 2008.

Σημειώσεις
----------

1. 1 2  Από το ιστολόγιο του αρχαιολόγου Νικόλαου Παπαοικονόμου: doumbia-istoria.blogspot.com

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Πολυγύρου |
| --- |
|  |
| Δημοτική Ενότητα Ανθεμούντα | 
* Αγία Αναστασία
* Βάβδος
* Γαλαρινός
* Γαλάτιστα
* Δουμπιά
* Κιουρκτσόγλου
* Μονή Αγίας Αναστασίας Φαρμακολυτρίας
* Πρινοχώρι
 |
|  |
| Δημοτική Ενότητα Ζερβοχωρίων | 
* Γεροπλάτανος
* Κρήμνη
* Μαραθούσα
* Παλαιόχωρα
* Πλατανοχώρι
* Ριζά
 |
|  |
| Δημοτική Ενότητα Ορμύλιας | 
* Βατοπέδιο
* Ευαγγελισμός της Θεοτόκου
* Μεταμόρφωση
* Μετόχι
* Νέα Σερμύλη
* Νησί
* Ορμύλια
* Όσιος Αρσένιος
* Παραλία Βατοπεδίου
* Ψακούδια
 |
|  |
| Δημοτική Ενότητα Πολυγύρου | 
* Άγιος Πρόδρομος
* Βράσταμα
* Διασταύρωση Παλαιοκάστρου
* Καλύβες Πολυγύρου
* Κελλί
* Όλυνθος
* Παλαιόκαστρο
* Πατελιδάς
* Πλανά
* Πολύγυρος
* Σανά
* Ταξιάρχης
 |
|  |
| 
* Έδρα: Πολύγυρος
 |

 |

|  |  |  |  |
| --- | --- | --- | --- |
| 

| π • σ • ε
Δημοτικά Διαμερίσματα του Δήμου Πολυγύρου |
| --- |
|  |
| 
* Πολύγυρος
* Άγιος Πρόδρομος
* Βράσταμα
* Όλυνθος
* Παλαιόκαστρο
* Σανά
* Ταξιάρχης
 |

 |